पाएं अपने शहर की ताज़ा ख़बरें और फ्री ई-पेपरडाउनलोड करें
जालंधर. मौसम ने वीरवार को मिजाज बदला। दिनभर तेज धूप रही। दोपहर ढली तो आंधी चलने लगी। आधे घंटे की आंधी के बाद बमुश्किल पांच मिनट बारिश हुई। दिन में 43.2 डिग्री सेल्सियस तक पहुंच चुका पारा, आंधी-बारिश के बाद गिरकर 34 डिग्री तक आ गया। मौसम में इस बदलाव के कारण वीरवार की शाम शहर के लोगों के लिए खुशनुमा हो गई।
आज भी बादल छाने की उम्मीद
मौसम वैज्ञानिकों का कहना है कि दिन में तापमान ज्यादा होने के कारण गर्म हवाएं ऊपर उठ गई। खाली स्थान को घेरने के लिए पहाड़ी क्षेत्रों से हवा मैदानी क्षेत्र की ओर बहने लगी। हवा में नमी अधिक होने के कारण हल्की बूंदाबादी हुई। शुक्रवार को भी आसमान में बादल छाए रह सकते हैं। कहीं-कहीं बारिश भी हो सकती है। वीरवार को न्यूनतम तापमान 28.3 डिग्री सेल्सियस और अधिकतम तापमान 43.2 डिग्री सेल्सियस दर्ज किया गया।
वीरवार की शाम ५.५० बजे अचानक धूलभरी आंधी चलने लगी। सूर्य एन्क्लेव के पास ट्यूशन से लौट रही तनवीर कौर, अदिति जोशी, तरुण भागकर घर तक पहुंचे। आंधी से आधे घंटे ही परेशानी हुई। जरा-सी बारिश के बाद मौसम अच्छा हो गया।फोटो : दीपक कुमार
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva awa_Deva hin_Deva hin_Deva hin_Deva zho_Hant eng_Latn